NaiveNeuron/SloPal huggingface dataset:
Bublavý, Dušan, poslanec NR SR (2015-11-10):
Ďakujem pekne za slovo. Pán poslanec, naozaj ma to strašne urazilo. Ja mám asistenta, doktor Marián Mesiarik, ktorý v Novom Meste v kancelárii dáva štyri roky právne poradenstvo bezplatne. Navštívilo ho za tie štyri roky okolo 1 500 ľudí. Len za tento rok 385 ľudí v Novom Meste a na Starej Turej 87. Ten sa snaží naozaj pomáhať, koľko vládze a je pripravený kedykoľvek aj vo svojom voľne dávať tieto rady. Minimálne, keď je rokovanie, príde jeden až dva autobusy ľudí z môjho regiónu sem do parlamentu, kde vidia vás, mňa, kohokoľvek, navštívia hrad, popri tom aj Bratislavu spoznávajú. Čiže pracuje sa na plné obrátky. A keď urážate všetkých kvôli tomu, že sa stalo to, čo sa stalo, nikoho to neteší, ale obúvate sa len do poslancov vládnej strany. Prosím vás, veď vo všeobecnosti, v koľkých kanceláriách sa svieti, nesvieti, čo sa tu o tom hovorilo? Naozaj ste len čisto, čisto len na vládnych poslancov zameraný, kritizujete, aj keď ma to naozaj, naozaj ma to urazilo. Ďakujem.
Glváč, Martin, podpredseda NR SR (2018-02-15):
Ďakujem, pán minister. Rokovací poriadok je rokovací poriadok. Ďakujeme. Doplňujúca otázka, pani poslankyňa, nech sa páči. Zapnite pani poslankyňu Cigánikovú.
Laurenčík, Milan, podpredseda NR SR (2020-05-12):
Ďakujem. Prosím vás, prosím, zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, predsedovi tohto výboru poslancovi Jurajovi Krúpovi. Nech sa páči, pán poslanec, máte slovo.
J. Liška, poslanec: (2002-12-12):
Prosím, dajte o mojom návrhu hlasovať.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 141, za 101, zdržalo sa 40 poslancov. Konštatujem, že návrh sme schválili. Nech sa páči.
Leščáková, Viera, poslankyňa NR SR (2021-05-03):
Ďakujem za slovo. Či sa vám to páči, alebo nie, tak je tu pandémia a rieši ju asi v každej krajine celá vláda. To len na margo. Chcem ja na druhej strane veľmi vysoko vyzdvihnúť to, že ten regionálny rozvoj a ten prístup k regiónom sa zmenil. Zmenila sa filozofia, je jasné, že prešiel rok, rok v čase pandémie, čiže je jasné, že tie procesy sú pomalšie, predchádzajúca vláda vládla roky rokúce a neprišla na to, že najlepší prístup v čerpaní peňazí pre, pre región je tak, že sa opýtate toho regiónu. A práve preto začali vznikať rady partnerstva v regiónoch, čiže regióny budú samé rozhodovať o tom, kam, kam tie peniaze v regiónoch pôjdu. A to je princíp, presne ten princíp, po ktorý, po ktorom roky regióny volali. Mňa zaujíma aj tá časť, veľmi, tá časť digitalizácie, keďže sme v strede Európy, je 21. storočie a v čase pandémie sme zistili, ako fantasticky máme vybavené školy, nemáme notebooky, nemáme internetové pripojenie, čo je na plač, opakujem, v strede Európy, rok 2021 a my riešime to, že sa deti nevedia dištančne pripájať. Takže ja vysoko hodnotím to, že ministerstvo začalo riešiť vysokorýchlostný internet, naozaj vysokorýchlostný a s pripojením do každého kúta Slovenska. Táto pandémia ukázala túto vec ako absolútnu nevyhnutnosť. Takže opakujem znova, absolútne zanedbané školstvo v tejto oblasti, a preto som veľmi rada, že sa ministerstvo rozhodlo vybrať touto cestou. Ďakujem pekne za slovo.
Janckulík, Igor, poslanec NR SR (2017-10-18):
Vážený pán minister, vážený pán predsedajúci, vážené panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 617). Predseda Národnej rady Slovenskej republiky pridelil vládny návrh zákona, ktorým sa mení a dopĺňa zákon o omamných látkach, psychotropných látkach a prípravkoch na prerokovanie ústavnoprávnemu výboru a výboru pre zdravotníctvo, ktorý súčasne určil za gestorský výbor. Výbory, ktorým bol návrh zákona pridelený, ho prerokovali v stanovenej lehote. Súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Výboru Národnej rady Slovenskej republiky pre zdravotníctvo ako gestorskému výboru v zmysle § 75 ods. 2 zákona č. 350/1996 Z. z. o rokovacom poriadku predložil pozmeňujúci návrh na svoje stanovisko poslanec Martin Poliačik. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 617), vyjadrených v ich uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 a 2 uvedených v IV. časti spoločnej správy spoločne s návrhom gestorského výboru schváliť. Spoločná správa výborov bola schválená uznesením č. 68 z 10. októbra 2017, kde ma výbor poveril za spoločného spravodajcu, predniesť spoločnú správu výborov na schôdzi Národnej rady Slovenskej republiky. Pán predseda, skončil som, môžete otvoriť rozpravu.
Remišová, Veronika, poslankyňa NR SR (2017-05-11):
S týmto projektom už boli od začiatku problémy. Ja si pamätám, v minulom volebnom období ministerstvo odmietalo zverejniť štúdiu, nakoniec po tlaku verejnosti tú štúdiu zverejnilo. Odborníci potom vypočítali, že projekt bol minimálne o jednu miliardu predražený, napriek tomu sa v tomto projekte pokračovalo. Teraz štát bude stáť, budeme to splácať 30 rokov, bude sto stáť dve miliardy a teraz ešte tu máme tieto navyše sumy, ktoré sú spôsobené vyslovene babráctvom štátu pri riadení tohto projektu. A ja som zvedavá, vy budete predkladať ako vládna koalícia, konkrétne MOST, budete predkladať novelu infozákona, takže ešte raz, som veľmi zvedavá, či tam to zrušenie výnimky pre NDS o zverejňovaní zmlúv, či tam bude. Ak tam nebude, tak v tom prípade všetky reči, záväzky o tom, o transparentnom riadení štátu a zužovaní priestoru pre korupciu sú len nejakou dymovou clonou.
Figeľ, Ján, podpredseda NR SR (2013-09-12):
Ctené dámy, vážení páni,... (Ruch v sále.) Teraz chvíľu budem rozprávať ja, potom budú rozprávať tí, ktorí sa prihlásia. Budeme pokračovať v rokovaní podľa schváleného programu, a to bodom 123. Je to návrh na voľbu dvoch podpredsedov Najvyššieho kontrolného úradu Slovenskej republiky . Návrh má parlamentnú tlač 696. Chcem vás informovať, že do začiatku rokovania o tomto bode programu podali poslanci návrh, aby sa táto voľba vykonala tajným hlasovaním. Dávam teraz slovo predsedovi výboru pre financie a rozpočet pánovi poslancovi Danielovi Duchoňovi, aby informoval Národnú radu Slovenskej republiky o výsledku prerokovania tohto návrhu vo výbore. Nech sa páči.
Galek, Karol, poslanec NR SR (2023-06-13):
Ja by som chcel len reagovať na tú prvú poznámku pána premiéra, a teda to, čo Igor Matovič odsúdil, že s ním sa nikto nebavil o konkrétnych bodoch programového vyhlásenia vlády. Tak to naopak, my v SaS-ke oceňujeme, a teda som rád, že to hovoríte takto veľmi otvorene, že tak ako ste odmietli, nieže odmietli, ale nebavili ste sa s nami, tak ste sa naozaj nebavili s nikým. A ja si myslím, že toto je práve základný princíp úradníckej vlády, ktorá má byť nadstranícka, ale ako sme, ako som aj ja povedal vo svojom vystúpení, určite budeme veľmi radi, ak tá spolupráca s parlamentom a každou jednou stranou bude v budúcnosti fungovať v tých najbližších mesiacoch. A to že to nefungovalo v programovom vyhlásení vlády, je to vaše programové vyhlásenie vlády a my sa s ním môžme len stotožniť alebo ho môžme odmietnuť, tak ako to doteraz zaznievalo aj v rámci rozpravy.
Hrušovský, Pavol, podpredseda NR SR (2011-06-17):
Panie poslankyne, páni poslanci, o vystúpenie v rozprave požiadal pán predseda Národnej rady. (Reakcie z pléna.) Panie poslankyne, páni poslanci, ja som chcel, aby sa pán predseda vyjadril, keďže som vedel, že chce v rozprave vystúpiť aj na pripomienku, resp. procedurálny návrh pána podpredsedu Fica, a podľa jeho odpovede sa potom buď rozhodneme, alebo nerozhodneme, ako naložíme s procedurálnym návrhom. Nemám problém dať o ňom hlasovať. Nech sa páči pán... (Reakcie z pléna.) Páni poslanci, páni poslanci, ak máme byť prísni a dodržiavať rokovací poriadok, tento procedurálny návrh nie je v súlade s rokovacím poriadkom. Nech sa páči, pán predseda. (Potlesk.) Pán predseda, nech sa páči, máte slovo. (Reakcie z pléna.)
Bugár, Béla, podpredseda NR SR (2017-05-17):
V rozprave teraz vystúpi pani poslankyňa Gaborčáková, nech sa páči.
Hanuliaková, Jana, poslankyňa NR SR (2024-01-10):
Ivan, ďakujem, ja vždy veľmi rada počúvam tvoje príspevky. Poznám ťa pár rokov a vždy ma fascinovalo, s akým zanietením dokážeš rozprávať o budúcnosti Slovenska, na ktorej viem, že ti úprimne záleží. Keď ťa počúvam, tak si vždy hovorím, že prečo takto zanietene nedokážu o budúcnosti hovoriť aj politici z koalície. A viem, prečo. Pretože im na budúcnosti našej krajiny, na budúcnosti Slovenska, vôbec nezáleží a dokazujú nám to, žiaľ, každý deň aj tu v parlamente. Celá naša kampaň bola postavená na tom, čo pre nás budúcnosť znamená. Čo potrebujeme zmeniť, aby tá budúcnosť bola lepšia. To neboli populistické frázy, to boli reálne riešenia pre našu krajinu v oblasti školstva, aby sme mali lepšie vzdelaných ľudí, ktorí dokážu fungovať a meniť svet k lepšiemu. To boli riešenia v oblasti zdravotníctva, aby sa naozaj každý jeden človek dokázal dostať ku kvalitnej zdravotnej starostlivosti bez ohľadu, či býva na západe alebo na východe. To boli riešenia v oblasti spravodlivosti, ktorú sa tu aj dnes snažíme brániť. Ja len pevne dúfam, že tieto tvoje slová z rozpravy sa dostanú k čo najviac ľuďom na Slovensku, ku Slovákom a Slovenkám, a tí ich budú počúvať s otvorenou mysľou. A že raz budeme mať premiéra krajiny, ktorý bude o budúcnosti hovoriť s rovnakou zanietenosťou, úprimnosťou a odbornosťou, ako to robíš ty. Ďakujem ti.
Bugár, Béla, podpredseda NR SR (2016-10-21):
Áno, do zápisu, nech sa páči. Takže pristúpime k druhému čítaniu o návrhu poslancov Andreja Danka, Martina Glváča, Tibora Bernaťáka, Gábora Gála, Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku (tlač 200). Dávam slovo poslancovi Tiborovi Bernaťákovi, aby návrh uviedol. (Rokovanie o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Pellegrini, Peter, predseda NR SR (2015-12-11):
Ďakujem pekne. Vyhlasujem krátku, dvojminútovú prestávku, aby sa poslanci, ktorí sa chcú zúčastniť hlasovania, mohli dostaviť do rokovacej sály. (Krátka prestávka.) (Po prestávke.)
P. Paška, predseda NR SR: (2006-12-12):
Hlasujeme o postúpení návrhu zákona do tretieho čítania. (Hlasovanie.) 141 prítomných, všetci boli za. Postúpili sme návrh do tretieho čítania. Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa chce niekto prihlásiť do rozpravy v zmysle § 85. Nie je tomu tak. Vyhlasujem rozpravu za skončenú. Budeme hlasovať, pani poslankyňa, o návrhu zákona ako o celku.
Chmel, Rudolf, poslanec NR SR (2010-07-08):
Sľubujem. (Potlesk.)
Pčolinský, Peter, podpredseda NR SR (2023-02-10):
S ďalšou faktickou pán poslanec Potocký.
P. Paška, predseda NR SR: (2007-07-03):
(Hlasovanie.) 137 prítomných, 128 za, 9 sa zdržalo. Tento bod sme schválili. Ďalej.
Grendel, Gábor, podpredseda NR SR (2023-05-03):
Vyhlasujem rozpravu za skončenú. Záverečné slovo, pán minister, nech sa páči.
P. Paška, predseda NR SR: (2009-09-16):
(Hlasovanie.) 139 prítomných, 83 za, 56 sa zdržalo. Tieto body sme schválili.
Kozelová, Monika, poslankyňa NR SR (2022-09-23):
Ja nejdem riešiť, čo, kto, kde, ale idem riešiť samotnú podstatu. Čo sa týka tohto zákona, ja som rada, že ste pristúpili k tomu alkoholu, pretože tam dlhodobo naozaj my tlačíme na to a ak sa nájde cesta, akým spôsobom znížiť DPH-čku, DPH-čku reštauračným a ubytovacím zariadeniam. Našli ste peniaze, kde by to mohlo byť, tak je to v pohode. Myslím si, že takto si to Igor naozaj aj predstavoval, že ak chceme niekde ubrať, musíme, musíme, musíme povedať, kde, odkiaľ a ako, takže ja kvitujem, kvitujem to, že nakoniec ste pristúpili k jeho návrhu zákona zdaňovania alkoholu. To je jedna vec. Druhá vec. Súhlasím s tým, že, že, že, že by to mohlo zabrániť šedej ekonomike, keďže tento, tento sektor ja poznám, tak je pravda, že ak niekde naozaj bola šedá ekonomika, kde kvitla jak ruže, tak, tak to bol gastrosektor. A kvitne dodnes. Ja len pevne verím, že, že to, ako to máte, ja nie som ekonóm, ja len viem, ako to funguje v praxi a idem na to sedliackym rozumom. A pevne verím, že vy ako ľudia, ktorí narábate s peniazmi a s ekonómiou, s ekonomikou, že to, že to máte dobre zrátané. Ak sa pomôže čo len jednej prevádzke, ja budem rada, pretože každý potrebuje prácu, každý potrebuje peniaze, každý potrebuje fungovať, každý potrebuje žiť. Takže ja za to zahlasujem a to je tak asi všetko, čo by som k danej téme povedala.
Danko, Andrej, predseda NR SR (2017-03-22):
Ďakujem. Na vystúpenie pána poslanca jedna faktická poznámka, pán poslanec Martin Fecko. Uzatváram možnosť prihlásenia s faktickými poznámkami. Nech sa páči, pán poslanec.
Krajniak, Milan, poslanec NR SR (2017-09-08):
Ja by som chcel len doplniť pána Kollára, keď vyzval pána Kamenického, že niektoré veci treba dopovedať. Ja by som chcel doplniť, že tie výzvy týkajúce sa toho, že treba pripravovať tie veci, aby to potom nestálo. Ja sa chcem opýtať, že či ešte platí to, že diaľnica do Košíc bude postavená do roku 2010. Čo vlastne chceme pripravovať, keď ono to je nielen pripravené, ale aj postavené?
Bugár, Béla, podpredseda NR SR (2016-09-07):
Vážené panie poslankyne, páni poslanci, prerušujem rokovanie o tomto bode programu. A hneď by sme mohli pristúpiť aj k jednotlivým hlasovaniam. Pred hlasovaním ešte by som vás rád informoval o tom, že minister dopravy Árpád Érsek požiadal, aby body 36 až 39 boli presunuté, teda termínované na pondelok 12. septembra od 9.00, pracovné povinnosti. Taktiež životné prostredie, teda minister životného prostredia László Sólymos požiadal, aby body 32 až 35 boli prerokované taktiež v pondelok po bodoch ministra dopravy. Myslím si, že zahraničná pracovná cesta zajtra aj piatok, to neviem presne. A na programe 9. schôdze má podpredseda vlády Pellegrini jeden bod programu, bod 40, a tiež požiadal, aby sme tento bod prerokovali v pondelok o 14. hodine. To znamená, že navrhujem, aby tieto body 32 až 40 sme prerokovali v pondelok 12. septembra, to znamená budúci týždeň. Chcem sa opýtať, či je všeobecný súhlas. (Nesúhlasná reakcia pléna.) Nie. Nech sa páči, prezentujme sa a hlasujme o tomto návrhu. (Hlasovanie.) Prítomných 137 poslancov, za 95, proti 28, zdržalo sa 7, 7 nehlasovali. Konštatujem, že tento návrh sme schválili. Ďalej vás chcem informovať o tom, že vláda dnes vymenovala Gabriela Csicsaia do funkcie štátneho tajomníka ministerstva pôdohospodárstva a rozvoja vidieka. On bol náhradníkom na neuplatnený mandát za poslanca Ivana Švejnu. V mene troch poslaneckých klubov, teda SMER – SD, MOST – HÍD a SNS, podávam návrh na zaradenie štyroch nových bodov do programu 9. schôdze. Je to informácia Mandátového a imunitného výboru Národnej rady o nastúpení náhradníka na neuplatnený mandát. Samozrejme, potom sľub poslanca, návrh na voľbu poslanca za člena výboru Národnej rady a návrh na voľbu predsedu výboru pre pôdohospodárstvo a životné prostredie. Navrhujem, aby sme informáciu mandátového a imunitného výboru a sľub poslanca a návrh na voľbu poslanca za člena výboru prerokovali zajtra 8. septembra o 11. hodine. Takisto, teda ďalej navrhujem, aby sme návrh na voľbu predsedu výboru pre pôdohospodárstvo a životné prostredie prerokovali zajtra 8. septembra o 16.30 hodine spolu s bodom 83 schváleného programu, lebo viete, že zajtra by sme po piatej, teda o piatej mali mať tajnú voľbu, teda návrh na voľbu člena Rady pre vysielanie a retransmisiu a s tým istým bodom naraz môžme potom, samozrejme, o 17. hodine uskutočniť aj voľbu predsedu výboru. Je všeobecný súhlas s týmto návrhom? (Súhlasná reakcia pléna.) Áno, ďakujem pekne. Takže pristúpime teraz... (reakcia z pléna) Prosím? Dobre, ale ideme hlasovať. (Reakcie z pléna.) Však aj pred chvíľočkou sme hlasovali, len teraz bol všeobecný súhlas. Takže po hlasovaniach. Takže prerokovali sme 15. bod, ktorým je prvé čítanie o vládnom návrhu zákona o registri partnerov verejného sektora (tlač 173). Prosím teraz člena ústavnoprávneho výboru Petra Kresáka, aby uviedol hlasovanie. (Hlasovanie o vládnom návrhu zákona o registri partnerov verejného sektora a o zmene a doplnení niektorých zákonov , tlač 173.)
Zmajkovičová, Renáta, podpredsedníčka NR SR (2013-11-27):
Faktické poznámky na vystúpenie pani poslankyne nie sú. Otváram teraz ústnu rozpravu, pýtam sa, kto sa chce prihlásiť ústne do rozpravy. Jeden poslanec. Uzatváram možnosť prihlásiť sa do rozpravy. Pán poslanec Blanár.
B. Bugár, podpredseda NR SR: (2004-06-23):
(Hlasovanie.) Prítomných 125 poslancov, za návrh hlasovalo 125 poslancov. Konštatujem, že sme schválili vládny návrh zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov. Teraz pristúpime k hlasovaniu o návrhu na vyslovenie súhlasu Národnej rady Slovenskej republiky s ukončením platnosti Zmluvy o obchode a plavbe medzi republikou Československou a Zväzom sovietskych socialistických republík, tlač 630. Pán poslanec Janiš, nech sa páči, ako spravodajca, máte slovo. Chcem však upozorniť všetkých poslancov, že aj v tomto prípade ako aj v ďalších zmluvách je potrebný súhlas nadpolovičnej väčšiny všetkých poslancov.
R. Kaliňák, poslanec: (2005-09-22):
Vážené kolegyne, kolegovia, prednedávnom sme prijali zákon o profesionálnej službe vojakov v ozbrojených silách Slovenskej republiky. Vzhľadom na komplikovanosť celej problematiky, aj na to, na akom, by som povedal, rýchlom procese sme sa snažili zákon prijať tak, aby od 1. januára 2006 mohla fungovať plne profesionálna armáda, tak rýchlo sme sa snažili robiť aj drobné úpravy a zmeny tohto zákona. V rámci diskusie s ministerstvom obrany sme pristúpili v druhom čítaní tohto zákona k zmene, ktorá predovšetkým umožnila ministrovi obrany mať určitú formu výnimky v prípade, ktorú môže udeliť v prípade, ak generál alebo vojak v generálskej hodnosti vykazuje také špecifické odborné vlastnosti, ktoré zatiaľ nie sú nahraditeľné, a minister obrany má právo mu umožniť výnimku napríklad z dĺžky služby. Keď sme však tak urobili pre vysokých dôstojníkov, môžeme povedať, že sme asi trochu pochybili v prípade všetkých hodnotí v rámci ozbrojených síl a osobitne sa to napríklad prejavuje vo vzdušných silách Slovenskej republiky, predovšetkým v rámci leteckých mechanikov. Výchova leteckého mechanika je nielen veľmi drahá a náročná, ale dá sa povedať, že temer až 40 % dĺžky služby leteckého mechanika je vlastne vo výcvikovom procese, až v druhej polovičke jeho kariérneho rastu môžeme hovoriť o profesionálovi, ktorý je schopný odovzdávať ďalej svoje skúsenosti. Z tohto dôvodu, keďže myslím si, že aj našou chybou trochu sme na túto časť našich ozbrojených síl pozabudli, bol by som veľmi rád, keby sme cestou tohto pozmeňujúceho návrhu alebo zákona, alebo novelou zákona umožnili, aby minister obrany mal možnosť udeliť výnimku z dĺžky služby, takisto z maximálnej doby veku, ktorú môže vojak slúžiť v prípade, ak ide o vojakov, ktorí sú vysokoprofesionalizovaní a ich nahradenie na ich funkciách by bolo spojené či už s ohrozením plynulej prevádzky, alebo plynulého fungovania ozbrojených síl, alebo ďalších nepríjemných skutočností. Myslím si, že je to iba rozšírenie možnosti, ktorú dostáva do rúk minister obrany, aby v prechodnom období, keď Slovenská republika najbližších 10 rokov bude vlastne vymieňať v rámci profesionálnej armády všetky posty, aby mal možnosť minister obrany v takýchto výnimočných prípadoch zasiahnuť. Pán predseda, ďakujem pekne.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-18):
Ďakujem pekne. Vážený pán predsedajúci, ctená snemovňa, predkladám na rokovanie podľa čl. 86 písm. d) Ústavy Slovenskej republiky návrh na vyslovenie súhlasu Národnej rady s Dohodou medzi vládou Slovenskej republiky a vládou Singapurskej republiky o leteckých dopravných službách. Účelom dohody je utvoriť právne podmienky na vykonávanie leteckých dopravných služieb medzi Slovenskou republikou a Singapurom a na prevádzku lietadiel v obchodnej leteckej doprave. Ustanovenia týkajúce sa udeľovania prepravných práv a určovania leteckých spoločností, regulačnej kontroly a taríf sú v predkladanej dohode v plnom rozsahu harmonizované s horizontálnou dohodou, ktorú Singapur uzavrel s Európskou úniou. Návrh dohody bol schválený vo vláde v októbri 2010 uznesením č. 790, v novembri, pardon, 2008 a dohoda bola podpísaná v októbri 2010. Odporúčam plénu vysloviť súhlas s predmetnou dohodou a zároveň rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Ďakujem pekne.
Hrnčiar, Andrej, podpredseda NR SR (2019-09-12):
Doplňujúca otázka.
Hrnčiar, Andrej, podpredseda NR SR (2016-12-08):
Otváram všeobecnú rozpravu, do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Nie je tomu tak. O slovo požiadal... O záverečné slovo? Alebo v rozprave? Dobre. Takže uzatváram možnosť nahlásiť sa do rozpravy. Prihlásil sa navrhovateľ, pán poslanec Krajniak, nech sa páči.
A. Belousovová, podpredsedníčka NR SR: (2010-05-26):
Ďalej v rozprave vystúpi pán poslanec Rafaj, nech sa páči.
Stachura, Peter, poslanec NR SR (2024-01-26):
Ja chcem tiež poďakovať aj kolegovi Grendelovi za zhodnotenie. Áno, snažil som sa povedať to, čo mi leží na srdci, naozaj chcel som prehovoriť ešte aj teda koaličným kolegom poslancom, aby zvážili to, čo robia. Mne sa páčia aj takéto konkrétne veci, naozaj ešte raz chcem pochváliť stranu SaS, že nám predložila takéto konkrétne veci, ktoré vidí každý jeden z nás, každý jeden poslanec, čoho sa to týka, že tu rozhodujeme nielen o nejakých drobnostiach, o tom, že či vyšetrovanie pána Gašpara bolo porušením jeho ľudských práv alebo nie, ale tu hovoríme o oveľa, oveľa komplexnejšej, komplexnejšej zmene, ktorá dos... ktorá sa bude týkať mnohých ľudí, možno si to ani tí niektorí ľudia ani neuvedomujú. Takže mne sa takáto forma konkrétnej, konkrétnej prípravy, ako urobila strana SaS, veľmi páči. Chcem im ešte raz za to poďakovať. A ja pevne verím, že možno sa stane zázrak a niektorí poslanci vládnej koalície si uvedomia, že nie je to správne, čo robia. Pevne v to verím. Ďakujem pekne.
Jurinová, Erika, podpredsedníčka NR SR (2014-11-10):
Ďakujem pekne za slovo. No, pán minister, mám pocit, že ste mali úlohu jasnú vy, ako aj ostatní ministri, ktorí obhajujú pána premiéra. Čísla ste nám predstavili naozaj ako ukážkové. Rada by som ešte vedela, ak by nebolo obdobie dvojročného vládnutia vlády Ivety Radičovej, či by ste takýto trend v týchto krásnych číslach mali, pretože vaša predchádzajúca vláda bola naozaj nastavená presne opačným spôsobom, mala som skôr pocit, priviesť Slovensko do záhuby. Takže ten trend, v ktorom teraz pokračujete pri šetrení, je vlastne len vďaka predchádzajúcej vláde Ivety Radičovej. Na jednej strane opatrenia, ktoré robíte, chápem, že sú dôležité, a je dobré, že pokračujete v tomto trende, na druhej strane spôsob, akým to robíte, to musíte uznať, nemôžeme prijať, hlavne z toho dôvodu, že o tom, čo vy vravíte, že nepostihujú najchudobnejšie vrstvy obyvateľstva, som presvedčená, že ich postihujú, naozaj postihujú aj tých, ktorí sa snažia samoživiť, bohužiaľ. A čo je veľmi dôležité. Máme sa tu baviť o korupcii. Hovoríme, že je to veľký systémový problém, že je tu chobotnica, ktorá nejakým spôsobom tým, že odstrihnete dva článočky tejto veľkej chobotnice, tak s tým neprestane ani to neskončí. Toto je veľmi dôležité. Piešťany sú tu jeden prípad, pričom máme okrem toho Trenčín a Martin, čo vyzerá veľmi podobne. Predpokladám, že je to presne tá istá situácia, ako aj pri Piešťanoch. Minulý týždeň sme odvolávali pána ministra Richtera kvôli kauze EU Star. To je takisto jedna pekná korupčná chobotnica. A verím že takýchto chobotníc je tu naozaj veľa. A je mi ľúto, že s týmto vy nechcete nič robiť.
Pčolinský, Peter, podpredseda NR SR (2023-03-30):
Ďakujem pekne, pán minister. Ďalšiu otázku smerujme na ministra vnútra, ktorého zastupuje pán minister Vlčan. Otázka je od poslanca Jozefa Šimka, ktorý je prítomný v sále, a otázka znie: „Ešte v roku 2020 nám bol schválený projekt Výstavba a rekonštrukcia chodníkov a výstavba osvetlenia v meste Rimavská Sobota vo výške 494 698 eur. Verejné obstarávanie sme predložili na kontrolu pre riadiaci orgán Ministerstvo vnútra Slovenskej republiky dňa 6. 9. 2022. Do dnešného dňa už prešlo sedem mesiacov a ani po niekoľkých urgenciách u riaditeľa odboru Ing. Juraja G. sme sa nedopracovali k odpovedi.“ Pán minister, nech sa páči, môžte odpovedať.
Přidal, Alojz, poslanec NR SR (2013-09-19):
V poriadku, pán predseda. Ďakujem. Ja by som chcel povedať to, čo som povedal asi 6. 11. ... (Ruch v sále.)
Mezenská, Helena, poslankyňa NR SR (2015-12-03):
Pán poslanec, ja vám chcem poďakovať za pomerne odvážne, vecné, komplexné a aj vyvážené vystúpenie. Podarilo sa vám poukázať na pozitíva a pozitívne dosiahnuté výsledky v programovacom období vlády, vládnej strany. Ale zároveň ste veľmi podrobne analyticky poukázali aj na nedostatky hlavne spočívajúce v rozdieloch, asymetriách, disproporciách, ktoré sa týkajú ako štruktúry príjmov obyvateľstva, tak aj regionálnych rozdielov. Poukázali ste aj na asymetrie, ktoré znepokojujú mňa samotnú, medzi právnou teóriou, prijatými legislatívnymi návrhmi, schválenými návrhmi a ich o obtiažnosťou vo vymožiteľnosti v praktickej oblasti. Chcem vám poďakovať za takúto bilanciu, za takéto porovnanie plánovaných cieľov a dosiahnutých výsledkov. Možno by za zmienku stálo zamyslieť sa nad tým, ako sme ako opozícia koordinovaným a zjednoteným postupom mohli k lepším výsledkom prispieť i my. A v neposlednom rade by som chcela poďakovať aj pánovi poslancovi Kadúcovi za to, že prostredníctvom jeho legislatívnej iniciatívy sme mali možnosť sa zamyslieť nad porovnaním a bilancovaním výsledkov vlády. Myslím si, že toto je zákon, ktorý by bolo potrebné podporiť, pretože nedá sa spoliehať len na jednostranné posúdenie a vyhodnotenie výsledkov vládou. Je naozaj žiaduce, aby na pôde parlamentu boli tieto výsledky odkonfrontované aj pohľadom opozície.
Laššáková, Jana, podpredsedníčka NR SR (2015-05-06):
Chcete reakciu, pani poslankyňa? Vyhlasujem rozpravu za skončenú. Pán minister, chcete zaujať stanovisko? Nech sa páči.
T. Cabaj, podpredseda NR SR: (2009-06-03):
Slovo má pán predseda výboru Boris Zala. Pripraví sa pán poslanec Valentín Švidroň.
Blanár, Juraj, podpredseda NR SR (2022-09-28):
Udeľujem slovo pánovi spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Ondrejovi Ďuricovi, aby k tomuto návrhu predniesol spravodajskú informáciu.
P. Hrušovský, predseda NR SR: (2003-03-06):
J. Drgonec, poslanec: Pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku Národnej rady Slovenskej republiky prerokovať predložený vládny návrh zákona v druhom čítaní.
Figeľ, Ján, podpredseda NR SR (2013-09-13):
Na vystúpenie pani poslankyne je jedna faktická poznámka. Nech sa páči, Anton Martvoň.
Blanár, Juraj, podpredseda NR SR (2023-06-14):
Áno, som si toho vedomý, pani poslankyňa, že ste dodali a teraz pán Kyselica bude mať možnosť reagovať na faktické poznámky. Nech sa páči.
Zmajkovičová, Renáta, podpredsedníčka NR SR (2012-08-03):
Ďakujem, pán spravodajca. Teraz poprosím pani poslankyňu Luciu Žitňanskú, ktorá vystúpi za poslanecký klub SDKÚ – DS a pripraví sa pán poslanec Jozef Kollár. Nech sa páči, pani poslankyňa.
Paška, Pavol, predseda NR SR (2012-07-27):
Prepáčte, pán poslanec, kolegyne, kolegovia, poprosím vás, začali sme prerokovávať návrh zákona. Ak nemáte záujem sledovať vystúpenie navrhovateľa, tak radšej, prosím vás, odíďte zo sály. Nech sa páči. Prepáčte, že som vás prerušil.
Pellegrini, Peter, predseda NR SR (2015-05-19):
Ďakujem pekne pán poslanec. Na vaše vystúpenie tri faktické poznámky. Končím možnosť prihlásiť sa s faktickými. Pán poslanec Galko, nech sa páči.
Cmorej, Peter, poslanec NR SR (2023-02-08):
Že je nereálne, tak to si hovoril aj o tom, že bez zdaňovania to nepôjde a teraz tu máme novelu, ktorá je bez zdaňovania. Takže keby ste sa snažili, tak by ste to vedeli určite spraviť poriadne. Ako tak to už jak si vyrokujete s ministrom, to už je na vás. Ale k tomu, čo si hovoril, ja nemám pocit, že by som niekde zavádzal. Je pravdou, že ten tvoj pozmeňovací návrh napísaný na kolene bol z toho dôvodu, že si chcel, aby aspoň nejaká možnosť jednorazového výberu bola. Avšak ten môj pozmeňujúci návrh, a toto, žiaľbohu, si nepovedal pravdu, tak ten bol oveľa prepracovanejší a bol dokonca odkonzultovaný s ministerstvom. Takže to nie je pravda, že môj návrh nič neriešil. Môj hovoril práve o tom, že by bol možný jednorazový výber aj z tej prvej časti, aj z tej druhej časti. Takže toto nie je pravda, a vy len ste nechceli prijať pozmeňujúci návrh Petra Cmoreja, tak ste tu od pól noci do rána niečo, niečo spatlali dokopy a potom to dopadlo tak, ako to dopadlo. A, žiaľbohu, ste tu potom ani len nechceli to zdaňovanie odtiaľ vyhodiť, aj keď tam bola nejaká týždňová pauza medzi prerokovaním a hlasovaním, čo ma teda osobne mrzí, prečo ste to urobiť nechceli. A takisto, pán predsedajúci, ako pokojne zareagujte, ja budem rád, keď zareagujete. Ja som nemal pocit, že som niekoho, niekoho urazil. Akurát tak som sa snažil veľmi jemne popísať, že prečo nakoniec nedošlo k dohode a napríklad tú oranžovú obálku tam stále nemáme, aj keď ide o úplne bezproblémové ustanovenie. Ale dobre, tak ako rátam s tým, že asi to máte zrátané, asi tie hlasy máte a naše nepotrebujete. Tak v poriadku.
Laurenčík, Milan, podpredseda NR SR (2021-07-01):
Vážené panie poslankyne, vážení páni poslanci, pokračujeme v prerušenom rokovaní. Prosím povereného overovateľa, aby oznámil výsledky hlasovania najskôr o návrhu na voľbu kandidátov na člena Regulačnej rady. (Výsledky verejného hlasovania o návrhu na voľbu kandidátov na člena Regulačnej rady , tlač 597).
Sulík, Richard, predseda NR SR (2011-07-13):
Pán poslanec Kalist.
Kamenický, Ladislav, poslanec NR SR (2015-11-10):
Vážený pán predseda, v rozprave vystúpili dvaja poslanci, Beblavý a ja, pričom nebol podaný žiadny pozmeňujúci návrh. Pán predseda, budeme hlasovať o bodoch zo spoločnej správy 1 až 29 s odporúčaním gestorského výboru schváliť.
Kuffa, Štefan, poslanec NR SR (2020-10-13):
Ďakujem za slovo. Ja na rozdiel možno od kolegu, ktorý to tu spomínal, veľmi často som bol pri zomierajúcich ľuďoch. A práve som chcel poukázať na to, koľko ľudí vďaka COVID-u zomiera nie na COVID, ale vďaka COVID-u, že sa im posunuli plánované operácie a problémy tie, ktoré ako mali. V tej prvej vlne sa všetko poposúvalo. Tí ľudia sa nedostali na vyšetrenia. Boli to aj onkologickí pacienti, srdcovo-cievne ochorenia, rôzne iné ochorenia. Každý deň kopec ľudí zomiera. Ja som tuná nespochybňoval alebo nechcel som nejak bagatelizovať tento COVID-19, ktorý sa tuná šíri, ale jednoducho aj vďaka možno tomuto COVID-u-19 tak zabúdame na mnohých pacientov, ktorí naozaj majú problémy a sú odsúvaní vo svojich, či už u svojich obvodných lekároch, alebo plánované operácie, ktoré boli a nemohli sa dostať. Určite nie je jednoduché byť pri zomierajúcom pacientovi a to už je jedno, na akékoľvek ochorenie zomiera. Vo svojom živote, myslím si, že som bol nielen pri starých ľuďoch, ktorí zomierali a tí, ktorí mali ako problémy, ale boli to veľakrát ľudia, ktorí boli v stredne dospelom veku, a musím povedať, že bol som aj pri deťoch, ktoré zomreli. Zomierajú vždycky všetky vekové kategórie, ale tuná, keď aj ten COVID-19 tuná ďalej medzi nami bude, tak život na Slovensku, ja nechcem, aby sa zastavil, ale aby sme sa dokázali s tým vysporiadať a dokázali s ním žiť. Jednoducho nemôžme všetko zavrieť a teraz sa strachovať kdesi všetci pozatváraní vo svojich domovoch a možno sused, suseda, ktorý bude udávať, lebo ty si nemal rúško a neviem aké opatrenia si... (Prerušenie vystúpenia časomerom.)
J. Berényi, poslanec: (2010-02-09):
Ale chcel by som pripomenúť predkladateľom, že všetko, čo chcú a navrhujú, podľa mojej mienky, je už v Trestnom zákone. Trestný zákon v § 311 hovorí o tom, že občan, ktorý je spojený s cudzou mocou a spácha trestný čin proti Slovenskej republike, potrestá sa odňatím slobody na pätnásť rokov. Ďalej. Kto sa násilím pokúsi zmeniť ústavné zriadenie, porušiť samostatnosť alebo zvrchovanosť Slovenskej republiky, alebo poruší územnú celistvosť, potrestá sa odňatím slobody na desať až dvanásť rokov. Ďalej. Kto úmyselne poškodí ústavné zriadenie alebo obranyschopnosť republiky, potrestá sa odňatím slobody na sedem rokov až dvanásť rokov. Ďalej existuje zákon aj o obrane Slovenskej republiky č. 319/2002 Z. z., ktorý hovorí o tom, že obrana štátu je súhrn opatrení, ktorými Slovenská republika zachováva zvrchovanosť, územnú celistvosť a nedotknuteľnosť hraníc a plní záväzky vyplývajúce z medzinárodných zmlúv. Myslím si, že to sú absolútne dostačujúce nástroje na to, že ak máte informácie o tom, že dakto poruší Trestný zákon a koná proti Slovenskej republike, tak sa môžete obrátiť na orgány činné v trestnom konaní a uvidíme, kto mal prípadne pravdu. Na to nepotrebujeme opakovane doplnenie Trestného zákona. Ja si myslím, že všetko, čo chcete, to tu je. Jediná vec, ktorá tu nie je, sú skutočne tie dekréty, ale o tom už pán poslanec Mikloško hovoril, čo do určitej miery Národná rada Slovenskej republiky už nechcem povedať, že spochybňovala, ale do určitej miery inak hodnotila Benešove dekréty ako vy kolegovia zo Slovenskej národnej strany. Takže ak... (Prerušenie vystúpenia časomerom.)
Klus, Martin, poslanec NR SR (2018-06-20):
Ďakujem pekne. Ja len veľmi stručne. Súvisí to síce s tým predchádzajúcim návrhom zákona, ale odpoviem na tú otázku, ktorá súvisela s tým, ako by mohli byť zostavované tie komisie. Už som čiastočne teda odpovedal. Ale ak máme problém s tým, že garantom toho celého by mal byť samotný veľvyslanec. Ja napríklad by som mal hlbokú dôveru, že by ten proces prebiehal veľmi transparentne, nehovoriac o kamerových záznamoch, záznamoch hlasovacích lístkov, atď., tak potom tu máme tie varianty, ktoré fungujú napríklad v Rakúsku, ktorú som spomínal. A to je práve tá možnosť, že Rakúšania len prinášajú vlastne už volebné lístky priamo na ambasády a tie ich potom zasielajú na spočítanie na ministerstvo vnútra. Lebo ak by som išiel po tejto logike, ktorú spomínal pán podpredseda Glváč, tak potom akú máme predstavu o tom, že celý ten proces je absolútne férový a transparentný na ministerstve vnútra, kam prichádzajú poštové obálky voličov voliacich zo zahraničia s trvalým pobytom v zahraničí. Čiže neobstojí táto argumentácia, neobstojí táto logika. A som presvedčený o tom, že naozaj na tých veľvyslanectvách akákoľvek šanca na akúkoľvek manipuláciu, obzvlášť pri takých malých počtoch hlasov, aké tam sú, neobstojí a pravdepodobne nie je ani vysoko pravdepodobná. Druhá možnosť je presne tak, ako to majú ďalšie krajiny, že by sa tá voľba uskutočnila v určitých intervaloch pred samotnými voľbami. A takisto by sa tie obálky nemuseli otvárať priamo na veľvyslanectvách alebo konzulátoch, ale boli by odosielané do centrálneho bodu, akým by mohlo byť napríklad ministerstvu vnútra, kde by sa potom za účasti zástupcov všetkých relevantných politických strán tieto otvárali a spočítavali. Toto si myslím, že by vyriešilo celú situáciu. Čiže je to len otázka technického nastavenia. Ak 18 krajín Európskej únie využíva takúto voľbu, tak som presvedčený o tom, že ani na Slovensku by nebol problém nájsť to najvhodnejšie a politicky akceptovateľné riešenie. O to viac verím, že najmä kolegovia z MOST-u – HÍD, a vítam pána predsedu, podporia tento návrh zákona a samozrejme aj ostatní poslanci Národnej rady Slovenskej republiky. Hovorím o tom zákone, ktorý sme predkladali ako prvý, ale samozrejme poteším sa, ak podporia aj tie ďalšie dva návrhy zákonov, ktoré tu boli prezentované. Obzvlášť teda ten, ktorý som prezentoval ja. Ďakujem veľmi pekne za vašu pozornosť a za všetky argumenty a veľmi konštruktívne pripomienky.
Blanár, Juraj, podpredseda NR SR (2021-09-30):
Príjemné, dobré ráno, vážené pani poslankyne, páni poslanci, otváram ďalší rokovací deň 40. schôdze Národnej rady Slovenskej republiky. Na dnešnom rokovaní o ospravedlnenie požiadali títo páni poslanci: pán poslanec Ferenčák, pán poslanec Habánik a pán poslanec Zajačik. Podľa odsúhlasenej meny programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov . Tento návrh je pod parlamentnou tlačou 641. Jeho rozhodnutie na pridelenie rokovaní výborov je 667. Prosím teraz pána ministra životného prostredia Slovenskej republiky Jána Budaja, aby vládny návrh uviedol v snemovni, nech sa páči, pán minister.
Bugár, Béla, podpredseda NR SR (2019-11-28):
Pán poslanec Mizík. (Reakcia z pléna: Nie je tu. ) Pán poslanec Blanár.
Verešová, Anna, poslankyňa NR SR (2018-05-23):
Ďakujem vám za slovo. Pozývam členov Výboru Národnej rady pre ľudské práva a národnostné menšiny na zasadnutie výboru, miestnosť 147, je to rokovacia miestnosť výboru pre verejný rozvoj a regionálnu správu. O 12.00 hod., hneď.
Glváč, Martin, podpredseda NR SR (2017-09-11):
Ďakujem. Pani navrhovateľka? Nie je tomu tak, prerušujem rokovanie o tomto bode programu. Mal ísť ďalší návrh zákona, tlač 679, ale opäť s tým istým komentárom. Pán poslanec Matovič nie je prítomný, zaraďujem to ako posledný bod programu, tento návrh zákona. Pokračujeme prvým čítaním o návrhu skupiny poslancov na vydanie zákona, ktorý sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona má parlamentnú tlač 681, návrh na jeho pridelenie na prerokovanie výborom je v rozhodnutí 704. Dávam slovo poslancovi Richardovi Vašečkovi, ktorý bol tak láskavý a zobral tento zákon za neprítomného pána poslanca Matoviča, aby zákon uviedol, nech sa páči.
Matovič, Igor, poslanec NR SR (2015-04-15):
Pán predseda, vopred sa ospravedlňujem, ale rád nazývam ľudí a skutky pravými slovami. Vy, keď ste prijali funkciu predsedu Národnej rady, ste verejne sľúbili, dali ste chlapské slovo, že nebudete alebo parlament nedovolíte, aby rokoval v noci alebo proti noci. (Prerušenie vystúpenie predsedajúcim.)
Sulík, Richard, predseda NR SR (2011-09-14):
S faktickými poznámkami sa neprihlásil žiaden poslanec, uzatváram možnosť. Pani poslankyňa Sabolová, nech sa páči.
Poliačik, Martin, poslanec NR SR (2018-02-07):
Ďakujem, Lucia, že si tomu dala pohľad ako keby jedného zo zúčastnených rodičov v tom procese. Len zároveň je pravda, že ty si jeden z rodičov, jedna z matiek, ktoré si môžu vyberať. A tých je na Slovensku veľmi malé percento. Bežný rodič, bežná matka mimo Bratislavy jednoducho má spádovú školu a tam častokrát neexistuje dohadovanie sa a nejaký tlak na zmenu, lebo najbližšia škola bude v inom meste. A veľmi veľa sa tu hovorí o tom, že či niekto niekoho ťahá, či niekto niekoho brzdí. No to riešenie nemalo by byť v tom, že znovu začneme ako škatuľkovať deti na menej schopné, tie stredne schopné a tie najschopnejšie a všetci budú spolu v tých svojich škatuľkách iba s podobnými. My máme mať jednu veľkú škatuľu, kde pre každé to dieťa, a preto sa tomu hovorí na dieťa orientovaný vzdelávací systém, že pre každé dieťa už v tej veľkej škole, v tej veľkej škatuli je vytvorený priestor pre jeho vlastné schopnosti a talenty. Lebo my máme prváčikov, ktorí robia štvrtácku matematiku, ale nevedia si zaviazať šnúrky na topánkach alebo majú problém so socializáciou s ostatnými. A teraz podľa ktorého kritéria ho ideme zaradiť do tej škatule, kam by mal patriť? No ja si myslím, že by sme ho nemali zaraďovať, mali by sme vytvoriť taký systém, aby kľudne mohol prváčik robiť tretiacku alebo štvrtácku matiku, ale zároveň mal posilnenú jemnú a hrubú motoriku, aby v niektorých veciach vedel ostatných dobiehať. A tak sa budú tlačiť a ťahať navzájom tie deti, keď každý bude mať priestor pre svoje vlastné talenty a zároveň socializáciu s inými.
Grendel, Gábor, doterajší podpredseda NR SR (2023-10-25):
Pán poslanec Peter Slyško.
J. Rydlo, poslanec: (2008-06-19):
Ďakujem.
Grendel, Gábor, podpredseda NR SR (2020-07-24):
S reakciou na faktické poznámky, pani poslankyňa Tabák.
Blanár, Juraj, podpredseda NR SR (2021-06-30):
Ďalší s faktickou poznámkou pán poslanec Richard Takáč.
Laššáková, Jana, podpredsedníčka NR SR (2015-04-15):
Pán poslanec Cicoň, nech sa páči.
Mizík, Stanislav, poslanec NR SR (2021-02-24):
Ďakujem za slovo. Pani Kavecká, chcel by som sa vás opýtať, keď ste už spomínali tú pľúcnu ventiláciu, koľko z desiatich ľudí na pľúcnej ventilácii odíde domov po svojich a nie v plechovom vozíku. Nebol začiatok tejto tzv. pandémie charakteristický tým, že sa len konzultovalo cez telefón s lekármi? Odporúčaná liečba – paralen, ibuprofen a teplý čaj. A ľudia naozaj sa začali liečiť, až keď už bolo neskoro, keď stav bol už taký, že museli ísť do nemocnice, už nevládali nič, žiadna liečba, ani antibiotiká. Prečo máme obrovský sklz pri experimentálnej liečbe, napríklad ivermektínom? Prečo už nie je v každej lekárni a v dostupnom množstve? Čo za babrák je to, za to je zodpovedný? Alebo je to finančný záujem a pretláčanie nejakých iných liekov, ktoré sú neúčinné? Zvlášť, keď sa budú dávať v neskorej fáze ochorenia? V Južnej Amerike v meste La Paz každý občan dostal trojkombináciu liekov včítane ivermektínu. Ani neboli chorí, dostali to preventívne s ponaučením. Dokonca v Indii sa rozdáva zadarmo trojkombinácia i štvorkombinácia liekov. Hovorili ste o nevinných. Tak ja vám poviem, pani Kavecká, ja som nevinne ochorel pár dní po slávnom zasadaní covidového parlamentu s maliarskymi fóliami za tri eurá. A zlé jazyky tvrdia a vrabce čvirikajú, že tých nakazených poslancov bolo viac ako päť. Ľudia si pokútne zháňajú experimentálne liečivá. Ja keď som mal prvé príznaky, pri druhom kýchnutí som si strčil antigénovú paličku do nosa a nasadil antivirotiká a antibiotiká s trombexom okamžite. Po štyroch dňoch bola choroba preč. Ďakujem za slovo. Tak sa lieči toti... (Prerušenie vystúpenia časomerom.)
Slafkovský, Alexander, poslanec NR SR (2010-10-13):
Áno. Pán predsedajúci, prosím, dajte hlasovať o bode 6 z informácie.
Paška, Pavol, predseda NR SR (2012-07-02):
Pani poslankyňa Nachtmannová.
Galko, Ľubomír, poslanec NR SR (2015-04-15):
Ďakujem pekne. Ja by som si dovolil niekoľko poznámok. No, pán minister, mňa prekvapuje, ako viete predpovedať a predpokladať budúcnosť, lebo kolega Lipšic ešte ani nevystúpil a vy už ste mali na papieri pripravené, napísaný komentár, že jeho prejav charakterizovala ekvilibristika, osočovanie. Ale zrejme máte nejakú vešteckú guľu. Chcel by som vás upozorniť, že my dnes neodvolávame pána ministra Uhliarika, ale odvolávame vás. A nechápem, čo ste to tu odohrali za divadlo. Ja som iné očakával vo vašom prejave. Ja som očakával obhajobu vašich krokov a vašej činnosti alebo skôr nečinnosti. Očakával som napríklad obhajobu toho, že bývalý vedúci služobného úradu zodpovedný za obrovské smerácke megaškandály a megakauzy dnes je zástupcom predsedu Úradu pre dohľad nad zdravotnou starostlivosťou. Očakával som reakciu na to posúvanie stoličiek: riaditeľ z nemocnice za námestníka a podobne a naopak. Ja som si všimol, že už ste pribrzdili, čo sa týka vašich slov ohľadne toho, že cétečko piešťanské je pseudokauza. Zrejme vás premiér upratal. Veď vy ste nesvojprávny, pán minister. Vás to baví tam ešte byť? A ešte jednu vec som očakával, pán minister. Očakával som reakciu na smutný príbeh malej tanečníčky, onkologickej pacientky Danky a na podobné prípady, ktorá nemá na zdravotnú starostlivosť, na potrebnú zdravotnú starostlivosť, lebo vy a vaši ľudia okolo vás pustili do zdravotníctva ľudské hyeny, zločincov a parazitov! To som očakával! A nie to, že nám tu budete robiť divadlo a púšťať nejaké nahrávky. Že vás hanba nefackuje, pán minister! Že vás hanba nefackuje. Najlepšie by bolo, keby ste sa nám všetkým stratili z očí. (Reakcie z pléna.) Ďakujem pekne.
Žiga, Peter, podpredseda NR SR (2024-06-19):
Ďakujem pekne, pán poslanec. Neevidujem žiadnu faktickú poznámku. Chcem sa opýtať, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce pán navrhovateľ? Pán spravodajca? Nie. Budeme hlasovať o sedemnástej hodine, mi oznámi pán spravodajca. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 461/2003 o sociálnom poistení v znení neskorších predpisov. Vládny návrh zákona je uverejnený ako tlač 358. Výsledky rokovania sú, výborov sú v tlači 358a. Prosím pána ministra Rašiho, aby v zastúpení ministra práce, sociálnych vecí a rodiny vládny návrh zákona odôvodnil. Nech sa páči, pán minister. (Rokovanie v druhom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 358.)
Bugár, Béla, podpredseda NR SR (2017-11-29):
Prezentujme sa a hlasujeme o návrhu prerokovať návrh zákona v treťom čítaní. (Hlasovanie.) Prítomných 139 poslancov, za 90, proti 26, zdržalo sa 23 poslancov. Sme v treťom čítaní . Otváram rozpravu. Konštatujem, že do rozpravy sa nikto nehlási, preto vyhlasujem rozpravu za skončenú a záverečné hlasovanie. Nech sa páči.
Sulík, Richard, predseda NR SR (2010-12-15):
Pomerne krátky príspevok v rozprave. Ďakujem. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Z. Horváth, poslanec: (2005-02-02):
Preto len zopakujem, že všetky záväzky ministra boli vyrovnané, iné pohľadávky boli na návrh exekútora neprípustné ešte v roku 2001 a súd v máji 2002 exekúciu zrušil. Z toho je zrejmé, že úrad práce o ničom nerozhodoval a už vôbec nič neodpúšťal, len sa riadil rozsudkom nezávislého súdu. Následné kroky boli vykonané v súlade s právoplatným rozsudkom a neboli subjektívnymi rozhodnutiami inštitúcií či osôb, ako naznačuje strana Smer. Opozícia má právo, ale aj povinnosť kritickým spôsobom poukazovať na chyby a nedostatky vládnych zákonov a ich návrhov a zároveň má právo participovať na ich skvalitňovaní. To je prirodzené a, povedal by som, aj žiaduce. Keby to ale fungovalo aj v prípade strany Smer, tak sa dnes venujeme naozaj vecným a z hľadiska občanov dôležitým a prospešným veciam. Toto je, žiaľ, prípad, keď vecnú kritiku nahradila osobná a nevyberaná averzia predsedu najsilnejšej opozičnej strany na adresu ministra, ktorý má za sebou reálne výsledky v podobe historického poklesu nezamestnanosti, výsledky komplexnej reformy sociálneho zabezpečenia a jedinečnej dôchodkovej reformy. Pán Fico, pýtam sa vás ako právnika, či je porušením zákona to, keď sa občan tejto krajiny správa v jeho medziach. Ja sa opakujem. Túto otázku som vám položil aj na predošlej schôdzi. Podľa vás keď minister Kaník porušil zákon, je podľa mňa vašou občianskou povinnosťou to oznámiť orgánom činným v trestnom konaní. Dnes na tejto mimoriadnej schôdzi zaznela zmes verbálnej propagandy, polopravdy, klamstvá...
V. Veteška, podpredseda NR SR: (2005-10-26):
Budeme pokračovať prvým čítaním návrhu Výboru Národnej rady Slovenskej republiky pre pôdohospodárstvo na vydanie zákona o registrácii odrôd pestovaných rastlín a uvádzaní množiteľského materiálu pestovaných rastlín na trh (tlač 1348). Návrh zákona ste dostali ako tlač 1348, návrh na jeho pridelenie výborom máte v rozhodnutí číslo 1355. Dávam slovo predsedovi výboru pre pôdohospodárstvo poslancovi Tiborovi Cabajovi, aby návrh zákona uviedol.
P. Paška, predseda NR SR: (2008-05-21):
(Hlasovanie.) 143 prítomných, 125 za, 17 sa zdržalo, 1 nehlasoval. Tento návrh sme schválili.